Dawid dwom.144 Yehowa a ɔyɛ me Botan no,+ ayeyi nka no;Ɔno na ɔtete me* ma mitumi kɔ ɔko,Na ɔkyerɛ me* sɛnea mɛko.+2 Ɔno na ɔda ɔdɔ a enni huammɔ adi kyerɛ me, na ɔno ne m’abannennen,Me guankɔbea* a ɛyɛ den ne me gyefo;Ɔyɛ me kyɛm ne me hintabea;+Ɔno na ɔka nkurɔfo gu me nan ase.+3 O Yehowa, onipa ne hena a wubu ne ho akontaa?Na ɔdasani ne hena a wudwen ne ho?+4 Onipa te sɛ hwenem mframa kɛkɛ;+Ne nna te sɛ sunsuma a etwam kɔ.+5 O Yehowa, ma ɔsoro nkuntun na sian bra fam;+Fa wo nsa ka mmepɔw ma empuw wusiw.+6 Ma anyinam mmɔ m’atamfo nhwete;+Totow w’agyan na ma wɔn ani so ntan wɔn.+7 Teɛ wo nsa fi soro;Gye me, na yi me fi nsu a ɛrebu fa so mu.Gye me fi ananafo nsam;+8 Wɔn ano ka atosɛmNa wɔma wɔn nsa nifa so ka atoro ntam.*9 O Onyankopɔn, mɛto dwom foforo ama wo.+Mede sanku a ɛso nhama yɛ du bɛto ayeyi dwom* ama wo;10 Mɛto ama nea ɔma ahemfo di nkonim,*+Na ogye n’akoa Dawid fi sekan a edi awu ano no.+11 Ma minnya me ho ntetew, na gye me fi ananafo nsam;Wɔn ano ka atosɛmNa wɔma wɔn nsa nifa so ka atoro ntam.12 Yɛn mma mmarima bɛyɛ sɛ nnua a ɛrenyin ntɛmntɛm,Na yɛn mma mmea ayɛ sɛ ntwea so adum a ɛwɔ ahemfi.13 Nnuan ahorow nyinaa bi bɛyɛ yɛn aduan korabea amaama,Na yɛn nguankuw a wogu abɔnten bebu abɔ ho mpempem bebree.14 Yɛn anantwi a wɔnyenyem no rempira, na wɔrempɔn nso;Yɛrente benabɔ biara wɔ yɛn mmɔnten so.15 Anigye ne nnipa a ewie wɔn saa!Anigye ne nnipa a wɔn Nyankopɔn ne Yehowa!+
twi_Latn